Κώστας Πετρόπουλος

Ο  Κώστας Πετρόπουλος (Πάτρα, 7 Ιανουαρίου 1956) είναι Έλληνας πρώην διεθνής καλαθοσφαιριστής και προπονητής. Είναι γνωστός με το ψευδώνυμο Νουρέγιεφ.

 Καριέρα 
Αγωνίστηκε σε όλη του την καριέρα στον Απόλλωνα Πατρών. Αγωνιζόταν στη θέση σμολ φόργουορντ και υπήρξε ένας από τους καλύτερους Έλληνες στη θέση αυτή. Στην Α΄Εθνική σημείωσε σε 4.255 πόντους και έχει αναδειχθεί δεύτερος σκόρερ του πρωταθλήματος το 1986 και τρίτος το 1987.

Έχει αγωνιστεί με την Εθνική Ελλάδος σε 77 αγώνες σημειώνοντας 698 πόντους. Eίναι επίσης διεθνής με την Εθνική Ανδρών Β΄ έχοντας 2 συμμετοχές και 34 πόντους, με την Εθνική Εφήβων με 22 συμμετοχές και 305 πόντους, και με την Εθνική Παίδων με 9 συμμετοχές και 132 πόντους. Στον αγώνα του Απόλλωνα Πάτρας στο Αγρίνιο με αντίπαλο την τοπική ομάδα, που έγινε στις 4 Απριλίου 1976 για το πρωτάθλημα της Β' Εθνικής και έληξε με σκορ 159-49 υπέρ των φιλοξενούμενων, ο Πετρόπουλος πέτυχε 93 πόντουςΦύλλο εφημερίδας "Αθλητική Ηχώ" της Τρίτης 6 Απριλίου 1976, σελ. 6: "Η Νήαρ Ήστ εθριάμβευσε επί του Ιωνικού 70-64" (βλέπε υποσημείωση) Ανακτήθηκε από το ψηφιακό αρχείο εφημερίδων της Βουλής των Ελλήνων στις 15/11/2019. Ακόμη, στις 11 Ιανουαρίου 1986 στον αγώνα του Απόλλωνα με τον Ιωνικό Νικαίας στην Πάτρα (νίκησαν οι γηπεδούχοι με 101-86) για το πρωτάθλημα της Α1 ανδρών αυτή τη φορά, ο Πετρόπουλος σημείωσε 51 πόντουςΦύλλο εφημερίδας "ΦΩΣ των Σπορ" της Δευτέρας 13 Ιανουαρίου 1986, σελ. 4: "Ο Κώστας ήταν ποίημα!.." Ανακτήθηκε από την ιστοσελίδα της Βουλής των Ελλήνων, στις 12/8/2020.

Σαν προπονητής ξεκίνησε από  τον Αρίωνα, μετά στην Ολυμπιάδα, την Απολλωνιάδα και στην Α' Εθνική: Περιστέρι (1991-93), Απόλλωνας Πατρών (1993-95), Σπόρτιγκ (1996-98), Μαρούσι (1998-99). Από το 1988 έως το 1993 ήταν προπονητής της Eθνικής Παίδων, της Εθνικής Γυναικών το 1989, της Εθνικής Εφήβων το 1988 όπου κατέκτησε την 4η θέση στο πανευρωπαϊκό. Έχει διατελέσει και βοηθός στον πάγκο της Εθνικής Αντρών την περίοδο 1989-1990 κατακτώντας το ασημένιο μετάλλιο στο πανευρωπαϊκό του 1989 και την 4η θέση στο παγκόσμιο του 1990.  Το 1999 ανέλαβε πρώτος προπονητής της Εθνικής Αντρών όπου παρέμεινε μέχρι το 2001.

 Λοιπά στοιχεία 
Στις 8 Ιανουαρίου 2015 ανακοινώθηκε η υποψηφιότητά του στο ψηφοδέλτιο Επικρατείας του Κομμουνιστικού Κόμματος Ελλάδας για τις εκλογές του Ιανουαρίου του 2015.

Στις 4 Νοεμβρίου του 2019 το Διοικητικό Συμβούλιο (Δ.Σ.) του Π.Ε.Α.Κ. Πάτρας αποφάσισε να δώσει στο κλειστό γυμναστήριο του Εθνικού Σταδίου Πάτρας (Κουκούλι) το όνομα του Κώστα Πετροπούλου.

 Παραπομπές 

 Εξωτερικοί σύνδεσμοι 

Βιογραφικό του στο in.gr
Αθλητική Ηχώ 15/02/1972, σελίδα 2

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Απόλλωνα Πατρών
Κατηγορία:Έλληνες προπονητές καλαθοσφαίρισης
Κατηγορία:Προπονητές καλαθοσφαίρισης Εθνικής Ελλάδας
Κατηγορία:Προπονητές καλαθοσφαίρισης Αμαρουσίου
Κατηγορία:Προπονητές καλαθοσφαίρισης Απόλλωνα Πατρών
Κατηγορία:Προπονητές καλαθοσφαίρισης Απολλωνιάδας
Κατηγορία:Προπονητές καλαθοσφαίρισης Ολυμπιάδας Πατρών
Κατηγορία:Προπονητές καλαθοσφαίρισης Περιστερίου
Κατηγορία:Προπονητές καλαθοσφαίρισης Σπόρτιγκ
Κατηγορία:Έλληνες πολιτευτές
Κατηγορία:Καλαθοσφαιριστές Ευρωμπάσκετ 1981
Κατηγορία:Σμολ φόργουορντ